22.8.2023 г.
BG
Официален вестник на Европейския съюз
L 207/3
(14)
Паралелно с това при започването Комисията направи въпросниците за производителите износители, несвързаните вносители, ползвателите и производителите от Съюза достъпни онлайн.
На заявителите е изпратен въпросник относно макроикономическите данни.
Достъп до въпросниците беше осигурен на същия уебсайт на ГД „Търговия“ (9) и за несвързаните вносители и ползвателите.
(15)
Всички заинтересовани страни бяха приканени да изложат становищата си и да предоставят информация, както и доказателства в нейна подкрепа, в сроковете, определени в известието за започване.
Заинтересованите страни имаха възможност да представят коментари относно започването на разследването и да поискат да бъдат изслушани от Комисията и/или от служителя по изслушванията при търговските процедури.
1.7.
Изготвяне на извадка
1.7.1.
Изготвяне на извадка от производители износители в КНР (16)
В известието за започване на прегледа с оглед изтичане на срока на действие Комисията посочи, че може да изготви извадка от производителите износители в съответствие с член 27 от основния регламент.
(17)
За да реши дали е необходимо изготвянето на извадка и ако случаят е такъв, да направи подбор, Комисията поиска от всички производители износители в КНР да предоставят информацията, посочена в известието за започване.
Нито един производител износител не заяви своя интерес.
(18)
Освен това Комисията поиска от мисията на КНР към Европейския съюз да посочи и/или да се свърже с други производители износители, ако има такива, които е възможно да проявят интерес да участват в разследването.
Отговор обаче не беше предоставен.
(19)
Вследствие на това Комисията информира органите на КНР, че поради липсата на съдействие възнамерява да прибегне до използването на наличните факти съгласно член 28 от основния регламент при разглеждането на продължаването или повторното възникване на субсидирането.
Органите на КНР не предоставиха отговор.
1.7.2.
Изготвяне на извадка от производители от Съюза (20)
В известието за започване на прегледа с оглед изтичане на срока на действие Комисията посочи, че е направила временен подбор на извадка от производители от Съюза.
Комисията направи подбора на извадката въз основа на представителността по отношение на обема на производството и продажбите на сходния продукт в ЕС между 1 януари и 31 декември 2021 г.
Тази извадка се състои от 3 производители от Съюза.
Включените в извадката производители от Съюза представляваха около 41 % от изчисления общ обем на производството и 37 % от изчисления обем на продажбите на сходния продукт в Съюза.
Комисията прикани заинтересованите страни да представят коментари по временната извадка.
Не бяха получени коментари в определения срок и поради това временната извадка беше потвърдена.
Извадката е представителна за промишлеността на Съюза.
1.7.3.
Изготвяне на извадка от несвързани вносители (21)
За да реши дали е необходимо изготвянето на извадка и ако случаят е такъв, да направи подбор на такава извадка, Комисията поиска от всички известни несвързани вносители да предоставят информацията, посочена в известието за започване.
Нито един вносител обаче не оказа съдействие на Комисията и не предостави исканата информация.
1.8.
Въпросници и контролни посещения (22)
Комисията изпрати въпросник на ПКНР.
Не бяха получени отговори на въпросника.
(9) https://tron.trade.ec.europa.eu/investigations/case-view?caseId=2616.